टावर के नाम पर ठगी का आरोपी पकड़ा
भास्कर संवाददाता | झुंझुनूं
कोतवालीपुलिस ने मोबाइल टावर लगाने के नाम पर ठगी करने के आरोपी को गिरफ्तार किया है। शहर कोतवाल हरिसिंह धायल ने बताया कि रिलायंस जिओ के मैनेजर गोपाल सिंह ने रिपोर्ट दी थी कि उनकी कंपनी के टावर लगाने के नाम पर ठगी हो रही है।
जांच में पता चला कि चुरु बाइपास स्थित इलियास के मकान में रमेश जांगड़ा ने रिलायंस जियो कंपनी के टावर लगाने रोजगार देने के नाम से कार्यालय खोल रखा है। वह आस-पड़ौस के गांवों में लोगों से संपर्क कर टावर लगाने और वहीं पर रोजगार देने के नाम पर 1000-1000 रुपए वसूल रहा था। आरोपी फार्म भरकर रसीद दे रहा था। जांच में पाया कि रमेश जांगड़ा की रिलायंस जियो में कोई नियुक्ति या अथॉरिटी नहीं थी। आरोपी अब तक 48 लोगों से ठगी कर चुका हैं। सहायक उप निरीक्षक रोहिताश कुमार कांस्टेबल अरविंद ने चुरु बाइपास पहुंचकर जुलाना जिला जिंद के रमेश जांगड़ा पुत्र कर्मसिंह जांगड़ा को गिरफ्तार कर लिया। आरोपी के कब्जे से रिलायंस जियो के फर्जी पंपलेट, फार्म स्वयं के नाम की मोहर कम्प्यूटर जब्त किया।
hin_Deva bho_Deva hin_Deva hin_Deva